Temeljem članka 29. stavak 2. Zakona o ustanovama („Narodne novine“ broj 76/93., 29/97., 47/99., 35/08., 127/19. i 151/22.) i članka 9. i 27. Statuta Doma za starije i nemoćne osobe Osijek, a u svezi članka 194. stavak 1. Zakona o socijalnoj skrbi („Narodne novine“ broj 18/22., 46/22., 119/22. i 71/23.) i članka 24. stavak 1. točka 1. podtočka a) Zakona o osobnoj asistenciji („Narodne novine“ broj 71/23.) Upravno vijeće Doma za starije i nemoćne osobe Osijek, na 28. sjednici održanoj dana 30. studenoga 2023. godine donosi

O D L U K U

O PROŠIRENJU DJELATNOSTI

DOMA ZA STARIJE I NEMOĆNE OSOBE ­­­­OSIJEK

Članak 1.

Djelatnost Doma za starije i nemoćne osobe Osijek proširuje se na način da se uz već registrirane djelatnosti Doma dodaju nove djelatnosti kako slijedi:

- pružanje usluga savjetovanja,

- pružanje usluga stručne procjene,

- pružanje usluga psihosocijalnog savjetovanja,

- pružanje usluga psihosocijalne podrške,

- pružanje usluga osobne asistencije.

Članak 2.

Ova Odluka o proširenju djelatnosti Doma za starije i nemoćne osobe Osijek stupa na snagu dan nakon dana objave na oglasnoj ploči Doma.

URBROJ:

PREDSJEDNIK

 UPRAVNOG VIJEĆA

 **\_\_\_\_\_\_\_\_\_\_\_\_\_\_\_\_\_\_\_\_\_\_**

Na ovu Odluku o proširenju djelatnosti Doma za starije i nemoćne osobe Osijek, Osječko-baranjska županija kao osnivač dala je prethodnu suglasnost dana \_\_\_\_\_\_\_\_\_\_\_\_\_\_\_\_ godine.

Ova Odluka o proširenju djelatnosti Doma za starije i nemoćne osobe Osijek objavljena je na oglasnoj ploči Doma dana \_\_\_\_\_\_\_\_\_\_\_\_\_\_\_\_ godine, i stupila je na snagu dana \_\_\_\_\_\_\_\_\_\_\_\_\_\_\_ godine.

 **RAVNATELJ**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**